

Татарстан Республикасы Актаныш муниципаль районы башлыгы

Э.Н. Фәттаховка

Хөрмәтле Энгель Нәвап улы!

Татарстан Республикасы Президенты каршындагы Татар телен саклау һәм үстерү мәсьәләләре комиссиясе ярдәме белән игълан ителгән татар әдәби әсәрләрен сәнгатьле укучыларның «ТАТАR СҮЗЕ» халыкара бәйгесенә гаризалар агымдагы елның 15 декабренә кадәр кабул ителә. Бәйге татар телен һәм әдәбиятын пропагандалау, татар халкының классик шигърият дигән тирән, бай тарихи-мәдәни хәзинәсен саклап калу, милли мәдәният өлкәсендә китапның урынын һәм әһәмиятен билгеләү, нәфис сүз юнәлешендә талантлы башкаручыларны барлау, аларга ярдәм итү һәм иҗади мөмкинлекләрен үстерү максатында үткәрелә.

Бу уңайдан Сез җитәкләгән районда яшәүче нәфис сүз осталарына әлеге проект турында мәгълүмат җиткерүегезне һәм конкурста актив катнашуларын оештыруыгызны сорыйм.

Элемтә өчен телефон: 8(908)339-18-01 (Гөлия Фәндәс кызы Имамиева).

Кушымта: 6 биттә.

Ихтирам белән,

Татарстан Республикасы

Дәүләт Советы Рәисе урынбасары,

Комиссия рәисе М.Г. Әхмәтов

Гайнуллина Г.Ф.

267 64 76